
Δελτίο τύπου Τρίο Λεβάντε 
Οι Τρίο Λεβάντε σας προσκαλούν σε δύο μουσικές παραστάσεις σε Θεσσαλονίκη και Αθήνα με επιλεγμένο πρόγραμμα αφιερωμένο κυρίως σε τραγούδια συνθετών που ανήκουν στην «Σμυρναίικη» σχολή.  
Οι Τρίο Λεβάντε, ολοκληρώνοντας δύο και πλέον χρόνια παρουσίας στην Κύπρο, παρουσιάζουν ένα μοναδικό μουσικό πρόγραμμα αφιερωμένο σε συνθέτες που ανήκουν στην «Σμυρναίικη» και «Ρεμπέτικη» σχολή, όπως οι Παναγιώτης Τούντας, Δημήτρης Σέμσης, Ιωάννης Δραγάτσης, Γρηγόρης Ασίκης, Βαγγέλης Παπάζογλου, κ.α.
Το σχήμα αποτελούν οι Πέτρος Κουλουμής στο λαούτο‐κιθάρα‐φωνή, Παύλος Μιχαηλίδης στο βιολί‐φωνή και Παντελής Ιωνά στην κιθάρα‐banjo‐ούτι‐φωνή. Έχουν ήδη φιλοξενηθεί δύο φορές στα πλαίσια των πολιτιστικών φεστιβάλ του Πανεπιστημίου Κύπρου ‐ Πολιτιστικό Κέντρο Αρχοντικό Αξιοθέας, την μία φορά με επίτιμο καλεσμένη την καταξιωμένη και διεθνούς φήμης ερμηνεύτρια Κατερίνα Παπαδοπούλου. Έχουν παρουσιάσει ειδικά αφιερώματα σε «Σμυρνιούς» συνθέτες σε όμορφους μικρούς χώρους στην Κύπρο. Πρόσφατα φιλοξένησαν τον διεθνούς φήμης δεξιοτέχνη της λαϊκής κιθάρας Δημήτρη Μυστακίδη, με την βοήθεια του οποίου έγινε πιο εμφανής ο ρόλος της λαϊκής κιθάρας στο ρεπερτόριό τους καθώς επίσης και την δεξιοτέχνη στο σαντούρι και διεθνούς φήμης ερμηνεύτρια Αρετή Κετιμέ.

Στις δύο εμφανίσεις στην Ελλάδα θα έχουν και πάλι μαζί τους τον Δημήτρη Μυστακίδη την Πέμπτη 4 Μαΐου 2017 στην Πριγκηπέσσα Μουσική Σκηνή στην Θεσσαλονίκη και την Αρετή Κετιμέ την Κυριακή 7 Μαΐου 2017 στο ΠΕΡΑΝ - το καφέ αμάν της πόλης.
Τρίο Λεβάντε & Δημήτρης Μυστακίδης
Πέμπτη, 4 Μαΐου 2017 / 11:00 μ.μ.
Πριγκηπέσσα Μουσική Σκηνή
Φιλικής Εταιρίας 5, Θεσσαλονίκη
Τηλ.: 2310273542
Τρίο Λεβάντε & Αρετή Κετιμέ
Κυριακή, 7 Μαΐου 2017 / 3:00 μ.μ.
ΠΕΡΑΝ το καφέ αμάν της πόλης
Λ.Δεκελείας 20 Ν.Χαλκηδόνα, 14343 Αθήνα
Τηλ.: 2102533896

www.triolevante.com
Short:
Οι Τρίο Λεβάντε σας προσκαλούν σε δύο μουσικές παραστάσεις σε Θεσσαλονίκη και Αθήνα με επιλεγμένο πρόγραμμα αφιερωμένο κυρίως σε τραγούδια συνθετών που ανήκουν στην «Σμυρναίικη» σχολή.  
Contact: 
Παύλος Μιχαηλίδης / Τηλ.: +357 99386423 / email: triolevante@gmail.com, Pavlos.violin@gmail.com
www.triolevante.com, https://www.facebook.com/triolevante, 
https://www.youtube.com/channel/UCSIAib_B0hQwA4VOj7pQB‐g https://plus.google.com/u/2/+TrioLevante https://twitter.com/trio_levante

Τρίο Λεβάντε ‐ βιογραφικό 

Το μουσικό σχήμα Τρίο Λεβάντε δημιουργήθηκε τον Νοέμβριο του 2014 από τους μουσικούς Πέτρο Κουλουμή (τραγούδι‐ λαούτο), Παύλο Μιχαηλίδη (βιολί ‐τραγούδι) και Παντελή Ιωνά (μπάντζο,κιθάρα,ούτι, τραγούδι), οι οποίοι για χρόνια ασχολούνται με το παραδοσιακό, σμυρναίικο, το προπολεμικό ρεμπέτικο και το ρεμπέτικο τραγούδι συμμετέχοντας σε διάφορα άλλα μουσικά σχήματα.  

Ως αποτέλεσμα της αγάπης που τρέφουν για τη σπουδαία αυτή κληρονομιά της δημοτικής, της παραδοσιακής, της σμυρναίικης και ρεμπέτικης σχολής, ο Πέτρος, ο Παύλος κι ο Παντελής στοχεύουν στην περαιτέρω διερεύνηση της περιόδου, έχοντας σαν αρχή την ακριβέστερη προσέγγιση του παλιού ήχου και τρόπου ερμηνείας των τραγουδιών με τη λιτότητα των οργάνων που ηχογραφούσαν την εποχή εκείνη οι μεγάλοι δημιουργοί τους.  

Ούτως ώστε ο ακροατής να έρθει σε επαφή με τον μουσικό πλούτο, τους δημιουργούς και τους τραγουδιστές της εποχής μέσα από τη γνησιότητα, την αυθεντικότητα και την εκφραστική ειλικρίνεια που προτείνουν οι Τρίο Λεβάντε.  

Ήδη το σχήμα έχει αγκαλιαστεί από ευρύ κοινό και έχει δώσει αρκετές συναυλίες.  Έχουν ήδη φιλοξενηθεί δύο φορές στα πλαίσια των πολιτιστικών φεστιβάλ του Πανεπιστημίου Κύπρου ‐ Πολιτιστικό Κέντρο Αρχοντικό Αξιοθέας, την μία φορά με επίτιμο καλεσμένη την καταξιωμένη ερμηνεύτρια Κατερίνα Παπαδοπούλου, καθώς έχουν κάνει και άλλες εμφανίσεις σε όμορφους μικρούς χώρους στην Κύπρο. Πρόσφατα φιλοξένησαν τον δεξιοτέχνη της λαϊκής κιθάρας Δημήτρη Μυστακίδη με την βοήθεια του οποίου έγινε πιο εμφανής ο ρόλος της λαϊκής κιθάρας στο ρεπερτόριό τους καθώς επίσης και την διεθνούς φήμης ερμηνεύτρια Αρετή Κετιμέ.
Ιστορία επιλεγμένου ρεπερτορίου 
Γύρω στο 1880 περίπου, μια καινούργια καλλιτεχνική δημιουργία κάνει την εμφάνισή της σε στέκια 
της Αθήνας. Συγκροτήματα Ελλήνων μουσικών από την Πόλη, τη Σμύρνη, το Κάϊρο, την Αλεξάνδρεια, πλαισιωμένα και με Εβραίους, Αρμένηδες, Άραβες, Γύφτους και Ρουμάνους καλλιτέχνες επισκέπτονται τακτικά την Αθήνα, η οποία πλημμυρίζει από ανατολίτικους ρυθμούς και δημοτικά τραγούδια. Τα καφέ αμάν με τους αμανέδες, τα σαντούρια, τα σμυρναίικα και γιαννιώτικα δημοτικά τραγούδια, τους ζεϊμπέκικους χορούς, έδιναν άλλη νότα διασκέδασης. Η επίδραση των καφέ αμάν υπήρξε καταλυτική στο λαϊκό και αστικό κοινό της πρωτεύουσας. Παρά τις μετέπειτα εθνικιστικές εξάψεις των Βαλκανικών Πολέμων, η επίδραση των πρώτων σαντουρόβιολων στην Αθήνα υπήρξε μόνιμη. 
Η Μικρασιατική Καταστροφή του ΄22 και η έλευση 1,5 εκατομμυρίων προσφύγων στην Ελλάδα, άλλαξε τον κοινωνικό ιστό της χώρας αλλά και την ίδια την μουσική της ιστορία. Ο μουσικός πολιτισμός των προσφύγων επηρέασε τον περίγυρο των ντόπιων. Ζώντας στο «περιθώριο», στις παραγκουπόλεις, οι πρόσφυγες ήρθαν και αυτοί με τη σειρά τους σε επαφή με τα αθηναϊκά τραγούδια του υποκόσμου, τα χασικλίδικα. Οι πρόσφυγες μουσικοί σύντομα έγιναν δεκτοί από τα λαϊκότερα στρώματα του πληθυσμού. Τα «σμυρναϊικα» ακούσματα αυτά εξάλλου δεν τους ήταν άγνωστα
. 
Τα «σμυρναϊικα» αυτά ακούσματα και οι παραδοσιακοί σκοποί οι οποίοι δισκογραφήθηκαν την εποχή εκείνη γίνονται οι προπομποί των κατοπινών ρεμπέτικων της Πειραιώτικης σχολής, του ελληνικού αστικού λαϊκού τραγουδιού και αποτελούν ένα γερό θεμέλιο για ολόκληρη τη νεότερη ελληνική μουσική. 
Βιογραφικά μουσικών επισυνάπτονται 
Φωτογραφικό υλικό 
(μπορούμε να προμηθεύσουμε με επιπλέον υλικό αν χρειαστεί) 

Ο Πέτρος Κουλουμής σπούδασε στο τμήμα λαϊκής παραδοσιακής μουσικής με έδρα την Άρτα, όπου εκεί τελείωσε με άριστα την ειδικότητα της φωνητικής με τον σπουδαίο παραδοσιακό τραγουδιστή Μάνο Κουτσαγγελίδη. Μετά, συνέχισε τις σπουδές του στο İstanbul Teknik Üniversitesi κονσερβατόριο της Κωνσταντινούπολης όπου εκεί έκανε θεωρητικά μαθήματα τούρκικης μουσικής και οθωμανικού τραγουδιού με καταξιωμένους καθηγητές και τραγουδιστές της Τουρκικής μουσικής. 

Τα πρώτα του μουσικά βήματα ξεκίνησαν σε ηλικία δώδεκα χρονών αρχίζοντας με μαθήματα πιάνο, θεωρίας και αρμονίας με δάσκαλο τον Αντρέα Λοΐζου. Μετέπειτα σε ηλικία δεκαέξι χρονών παρακολούθησε τα πρώτα του μαθήματα φωνητικής κοντά στην Tsveta Christoforou. Παράλληλα είχε την πρώτη του επαφή με το λαούτο με δάσκαλο τον πατέρα του και στην συνέχεια με τον δεξιοτέχνη Χρήστο Ζώτο.

Τη στρατιωτική του θητεία την υπηρέτησε ως τραγουδιστής στην μουσική της εθνικής φρουράς. 

Παρουσιάστηκε σε αρκετά ευρωπαϊκά φεστιβάλ και έδωσε παραστάσεις παραδοσιακής μουσικής σε χώρες όπως Γερμανία, Τσεχία, Σλοβακία, Ελλάδα, Ολλανδία (Rotterdam Conservatory Codarts) κ.α

Το 2010 τον έφερε να συν-δημιουργεί μαζί με τον αδελφό του το 5μελες μουσικό σύνολο ¨Μακάμ¨. Σύνολο, με σημείο αναφοράς τα μουσικά ιδιώματα της Μεσογείου,  το οποίο έδωσε παραστάσεις σε όλη την Κύπρο και εξωτερικό με συνεργασίες όπως η Σοφία Παπάζογλου και η Λιζέτα Καλημέρη. 

To 2014, ως ιδρυτικό μέλος του  "Τρίο Λεβάντε¨ αρχίζει να παρουσιάζει παραστάσεις σε όλη την Κύπρο και κυρίως στο εξωτερικό με θέμα οι συνθέτες της Σμύρνης.

Το 2015 ξεκινάει μια συνεργασία με τον γνωστό Εβραίο τραγουδιστή Αviran Maron κάνοντας παραστάσεις σε πολύ γνωστά θέατρα στο Ισραήλ όπως (Suzzane Dellal, Beit Shmuel κ.α) παρουσιάζοντας ένα μικρό κομμάτι απ΄ τον μουσικό πλούτο της Ελλάδας.

Το 2016 σταθμός στην καριέρα του η συνεργασία με τους καταξιωμένους δημιουργούς μεγάλων επιτυχιών, Κυριάκο Παπαδόπουλο και Ηλία Φιλίππου, γράφοντας το πρώτο του τραγούδι στη δισκογραφία με τίτλο "Πως φεύγεις έτσι". 

Αυτή την περίοδο εμφανίζεται με την 8μελή του ομάδα σε μουσικές σκηνές της Κύπρου, με καλεσμένους του, καταξιωμένους μουσικούς από την Ελλάδα όπου μας παρουσιάζουν ένα πρόγραμμα με βιογραφικό χαρακτήρα βγαλμένο μέσα από τα παιδικά του ακούσματα, τις μουσικές εμπειρίες και γνώσεις  που αποκόμισε σπουδάζοντας, και βεβαίως τις μουσικές του αναζητήσεις γνωρίζοντας διάφορους  μουσικούς πολιτισμούς.

Συνεργάστηκε επί σκηνής με τους Θέμη Αδαμαντίδη, Δημήτρη Μπάση, Κατερίνα Κούκα, Σοφία Παπάζογλου, Λιζέτα Καλημέρη κ.α. 

Ο Παύλος Μιχαηλίδης γεννήθηκε στη Λευκωσία. Κατά τη διάρκεια των σπουδών του διετέλεσε μέλος και εκ περιτροπής εξάρχων της Συμφωνικής και Φιλαρμονικής Ορχήστρας του Πανεπιστημίου της 
Αριζόνας, μέλος του Bay Area Classical Harmonies 
(California) και της μουσικής δωματίου “Uindy BIOS” (Αθήνα).  
Μελέτησε παράλληλα την παραδοσιακή τεχνοτροπία στο βιολί με τον διακεκριμένο δεξιοτέχνη και καθηγητή Γιάννη Ζευγόλη και 
παρακολούθησε μαθήματα και σεμινάρια μουσικών εργαστηρίων ανατολικής τροπικής μουσικής με τους Κυριάκο Πετρά, Γιώργο Ψάλτη, Περικλή Παπαπετρόπουλο και Naseem Dakwar (αραβική τεχνοτροπία).  
Κατέχει τους τίτλους των LRSM (Licentiate of the Royal Schools of Music, Violin Performance) με Καθ. τον Γ. Ζευγόλη και ΒΑ in Music με ειδικότητα το βιολί από το University of Indianapolis και με Καθ. τον V. Halapsis. 
Διδάσκει, παρουσιάζεται και ηχογραφεί αναλόγως ρεπερτορίου σε διαφορετικά στυλ μουσικής, όπως, κλασσική, παραδοσιακή μουσική του ευρύτερου Ελληνικού χώρου, ανατολική τροπική μουσική, μουσικές του κόσμου και σύγχρονη μουσική. Με τέτοιου είδους μουσικές έχει συνεργαστεί και συνεχίζει να συνεργάζεται με μουσικούς, συνθέτες, λαϊκές ορχήστρες και χορευτικά σύνολα.
Μαζί με τους «Ειρήσθω Εν Παρόδω» έχει εκπροσωπήσει την Ελλάδα στο 8ο Ευρωπαϊκό Φεστιβάλ Τζαζ (Αθήνα 2008), καθώς μαζί τους έχει συνθέσει και ενορχηστρώσει τον τελευταίο δίσκο του σχήματος «Οιστρηλασία» (El Capitan 2010). Επίσης έχει συνεργαστεί με διακεκριμένους μουσικούς και έχει συμμετάσχει σε διάφορες δισκογραφικές δουλειές. Τελευταία του δισκογραφική συνεργασία ο νέος δίσκος του Αλκίνοου Ιωαννίδη «Μικρή Βαλίτσα».  
[image: image7.jpg]


Ο Παντελής Ιωνάς γεννήθηκε στην Αμμόχωστο. Σε ηλικία 10 χρόνων παίρνει  μαθήματα κλασικής κιθάρας. Σπουδάζοντας δάσκαλος στην Ελλάδα έρχεται σε επαφή με την ελληνική παραδοσιακή μουσική και το ρεμπέτικο παίζοντας σε διάφορα μουσικά σχήματα. Στη συνέχεια ασχολείται  με το ούτι παίρνοντας μαθήματα στην Κρήτη κοντά στον Ross Daly. Η γνωριμία αυτή του ανοίγει την πόρτα προς την ανατολίτικη μουσική ανακαλύπτοντας έτσι νέους μουσικούς τρόπους και μακάμια. 
Επιστρέφοντας στην Κύπρο αναμειγνύεται στα μουσικά δρώμενα του νησιού παίζοντας ρεμπέτικο, έντεχνο, λαϊκό και παραδοσιακό. Έχει παίξει κατά καιρούς δίπλα σε καταξιωμένους Έλληνες μουσικούς αλλά και τραγουδιστές. Είναι ενεργό μέλος των Makam ethnic ensemble και ιδρυτικό μέλος του μουσικού σχήματος Τρίο Λεβάντε. 
� https://www.pemptousia.gr/2015/08/kafe‐aman‐enantion‐cafe‐sandan/ 

